Гу зылъебгъэтэнумэ, зумыплъыхьу тIыс
АкъылкIэ щыпэмылъэщым, IэштIымкIэ пэщIэуващ.
Акъылым къимыхь лIыгъэм къизэуркъым. Ахъшэ зи куэдым Iужажэ и щхьэгъэрытщ.
Бзэгузехьэ зегъэлIыхъури, лIыгъэ зыхэлъ зеущэху.
Бзу кхъуейкIэ гуэшэфым къызыхих къехьэлъэкIыркъым.
Биижьыр щигъэблагъэм, благъэжьым къибгынащ.
БлэбгъэкIар дамэ тету мэлъэтэж.
Вакъапхъэу иритри, джэдыгупхъэу къыIихыжащ.
Вы тIыса имыгъэтэджмэ, и псалъэ хуэсакъ.
Выгум зыщIэпщIэжамэ, вы хуэдэу екъу.
Выгум ис пэжыр шым тес пцIым дожэф.
Гуащэр щыкIамэ, нысэр щIыкIейщ.
Гу зылъебгъэтэнумэ, зумыплъыхьу тIыс.
Гур зэхэуфамэ, гъащIэр кIагъэпшагъэщ.
Гурэ гъуэгурэ лъагъуэ зэхуаIэщ.
Губжьым гур къигъэкъабзэми, напэр трех.
Губзыгъэм нэхърэ делэм нэхъ щыблэкIыгъуафIэ щыIэщ.
Губзыгъэм уебийми, делэм уримыныбжьэгъу.
Гугъэ нэпцIым лъапцIэу укърешэкI.
Гугъэм ухэтыху, уимыIэри уиIэщ.
КIэрэф Хьэсэнбий.
